208 
Stængler, som tages hen ad Efteraaret, vil man undertiden 
bemærke, at der udvendig findes et eller flere runde 
Huller (c. 2™™- brede) hist og her. Aabnes Reden, ser 
man, at Hullerne føre ind i Mellemrummene, og at den 
indenfor liggende Skillevæg har et lignende rundt Hul i 
Midten. I Cellen findes en meget tynd, klar og papir- 
agtig Kokon, som udfylder Cellen helt og ved fine, løse 
Traade er vævet fast til dens Vægge. Denne Kokon 
tilhører den nævnte Cryptide, og nogle af dem gaa altsaa 
allerede ud samme Sommer, medens de fleste over- 
vintre som Larver. Jeg klekkede d i April, men i 
Naturen komme de vel noget senere frem. Det er værd 
at lægge Mærke til, at de gnave sig ud gjennem 
Siden af Stænglen, da dette hører til Undtagelserne. 
Cryptus-Kokon'en har paa Siden i den øverste Ende 
nogle hvide Pletter med tættere Væv, og i dens Bund 
findes nogle indtørrede brune Exkrementer samt den 
afstrogne Larvehud, som viser Mundpartiets karakte- 
ristiske Tegninger. Betragte vi den Celle, hvori den 
ligger, lidt nøjere, da bemærke vi strax, at Værtlarven 
har dannet Skillevæggen og sit Spind som sæd- 
vanlig, og åt Exkrementkagen dækker Cellens Bund. 
Heraf kan med Sikkerhed sluttes, at Snylterens Æg ere 
lagtei den næsten udvoxne Larve, at den har levet inden i 
denne og er gaaet ud af den for at indspinde sig, efter 
at Værtlarven var kommet helt til Ro. I en enkelt 
Celle manglede dog Skillevæg og Spind, saa at Vært- 
larven ikke maa have faaet Tid til at danne disse, for- 
modentlig, fordi den er blevet stukket tidligere end 
” sædvanlig. I en anden Celle fandtes en 5m. lang, klar 
Kokon, (hvori en død Snyltehvepselarve), som sad fast 
udenpaa de skimlede Rester af Værtlarven. Denne havde 
spundet sig ind. med et usædvanlig tykt Spind, der 
kun delvis hæftede til Leret, og Cellen var uden Laag. 
